ישיבת מליאה, כנסת 25, פרוטוקול מספר 38, 2023-02-07 00:00

אמיר אוחנה: היום ט"ז בשבט התשפ"ג, 7 בפברואר 2033

אמיר אוחנה:  אני מתכבד לפתוח את ישיבת הכנסת

אמיר אוחנה:  הודעה למזכיר הכנסת

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –      לקריאה שנייה ולקריאה השלישית: הצעת חוק ההוצאה לפועל (נגיף הקורונה החדש – תיקון מס' 68 והוראת שעה) (תיקון מס' 2), התשפ"ג–2023, שהחזירה ועדת החוקה, חוק ומשפט; הצעת חוק לתיקון פקודת מס הכנסה (מס' 263), התשפ"ג–2023, שהחזירה הוועדה למיזמים ציבוריים

דן מרזוק:       דוח מיוחד מס' 3 של נציבות תלונות הציבור בנושא: אתגרים ויעדים במתן שירות לבני הגיל השלישי – לקחים מבירור תלונות

דן מרזוק:       מסקנות ועדת הכלכלה בעקבות דיון מהיר בהצעתם של חברי הכנסת עידן רול ואפרת רייטן מרום בנושא: תופעת האלימות הגוברת נגד עיתונאים וגופי תקשורת

אמיר אוחנה: אני רואה שאין לנו שר במליאה

אמיר אוחנה:  האם יש שר במשכן, מזכיר הכנסת? אין

אחמד טיבי: יש שרוצים להיות

אמיר אוחנה: יש כאלה שמאוד רוצים, ויש כאלה שמאוד רצו

אמיר אוחנה:  אני חושב שזו בושה וחרפה לשרים בממשלה שלא מקיימים את חובותיהם הפרלמנטריות, ועוד כשאנחנו בממשלה שמדברת גבוהה-גבוהה על חשיבות הכנסת וחשיבות הריבונות

אמיר אוחנה:  בדבר הזה אני לא מתכוון לעבור על סדר-היום, אך בהיעדר שר כרגע אנחנו נצא להפסקה

אמיר אוחנה:  אני מבין שהשרה התורנית הודיעה שהיא תגיע

אמיר אוחנה:  אנחנו נחדש את הישיבה ב-16:20

אמיר אוחנה:  כאמור, זה חמור מאוד

אמיר אוחנה:  אני לא מתכוון לעבור על זה לסדר-היום

אלעזר שטרן: רציתי להגיד: אנחנו מסתדרים בלעדיהם

אמיר אוחנה: לא, לא

אמיר אוחנה:  בכל זאת אנחנו צריכים שר במליאה על פי התקנון, ובגלל הביזוי הזה של הכנסת אני נאלץ, לצערי, לצאת להפסקה עד השעה 16:20

אלעזר שטרן: היושב-ראש, אולי עדיין אין מספיק שרים

אמיר אוחנה: ב-16:20 נחדש את הישיבה

אמיר אוחנה:  תודה רבה

בשעה 16: << נושא >> נאומים בני דקה << נושא >>      

אמיר אוחנה: חברי הכנסת, אנחנו מחדשים את הישיבה, הפעם בנוכחות השרה

אמיר אוחנה:  והנושא הראשון על סדר-היום: נאומים בני דקה

אמיר אוחנה:  חברי כנסת המבקשים להירשם מוזמנים להצביע בעד

אמיר אוחנה:  מייד תתחיל ההצבעה – בבקשה

אמיר אוחנה:  פתאום קיבלנו עוד זמן

אמיר אוחנה:  אז אם מישהו עוד לא הספיק להצביע, הוא יכול להצביע

אמיר אוחנה:  אגב, זה קרה אוטומטית

אמיר אוחנה:  ובכן, עד שאקבל לידי את הרשימה, ראשון הדוברים – חבר הכנסת אלעזר שטרן, בבקשה

אלעזר שטרן: אדוני היושב-ראש, לפני זה אני מבקש להצטרף לדבריך על הפגיעה במעמדה של הכנסת

אלעזר שטרן:  ממשלה עם 30 וכמה שרים צריכה למצוא שר או שרה יום אחרי חגיגות ט"ו בשבט שלנו, שיכבדו את הכנסת ואותנו ויעמדו בזמנים

אלעזר שטרן:       אני מבקש, אדוני, לייצג כאן, להקריא בשם חברי חבר הכנסת בועז טופורובסקי – שאני מאחל לו בהזדמנות הזאת המשך החלמה מהירה – את המנהג שהוא עשה לעצמו – את המנהג החשוב, צריך לומר – מזה שנים, אולי מהיום הראשון שלו בכנסת, להעלות את נגע תאונות הדרכים על במה זו, במקום חשוב זה

אלעזר שטרן:       ביום חמישי, 9 בפברואר, נהרג רוכב אופניים בשנות החמישים לחייו מפגיעת רכב סמוך לבית שאן; בהמשך אותו היום נהרגו אדירה קופסקי – אני מקווה שאת כל השמות שאני מבטא, אני מבטא נכון – בת 19 מניו-יורק, ומרטין פפר בן 78 מירושלים, בתאונה קשה בירושלים; ביום שני, 6 בפברואר, י"ד בשבט, נהרגו שתי נשים: מישל פרשט, קצינת צה"ל מבאר שבע בת 20, ואודליה טייץ רודריגז בת 43, אם לארבעה מרחובות, בתאונה מחרידה סמוך לבסיס תל נוף; היום, 7 בפברואר, ט"ז בשבט, נהרג גבר בשנות השישים לחייו מפגיעת רכב, לאחר שנדרש לטפל בתקלה ברכבו, סמוך למשואות יצחק

אלעזר שטרן:       לשש משפחות נהרסו החיים השבוע וליותר משפחות שכמובן קשורות אליהן

אלעזר שטרן:  אנחנו נמצאים בעיצומה של סופה, מזג האוויר ערפילי, וגשום ומסוכן

אלעזר שטרן:  אני מבקש ומפציר: סעו בזהירות, תחזרו הביתה בשלום למשפחותיכם

אלעזר שטרן:  תודה

אמיר אוחנה: תודה לחבר הכנסת אלעזר שטרן

אמיר אוחנה:  יעלה ויבוא חבר הכנסת משה אבוטבול, ואחריו – חבר הכנסת ינון אזולאי

אמיר אוחנה:  חבר הכנסת משה אבוטבול, בבקשה

משה אבוטבול:  כבוד היושב-ראש, כנסת נכבדה, דוד המלך, עליו השלום, מלך ישראל, אומר בתהילים פרק ק"ד: "המביט לארץ ותרעד"

משה אבוטבול:  הקדוש ברוך הוא שברא את העולם, די לו במבט מלמעלה כדי לגרום לכל השינויים בטבע: גשמים, שיטפונות, מגפות, רעידות אדמה, בצורת, רעב, ובעצם הוא מעביר מסרים לבני האדם דרך הפעולות הללו

משה אבוטבול:       מסופר על מרן החפץ חיים, שבא לבקרו סוחר יהודי מסין, והחפץ חיים שאל אותו מה נשמע בסין

משה אבוטבול:  הסוחר סיפר על המצב הרוחני הקשה, שאין מספיק חינוך יהודי, אין שחיטה כשרה, ניסיונות קשים בשמירת השבת

משה אבוטבול:  התאנח החפץ חיים והוסיף לשאול: אבל מה היה שם לאחרונה? והאורח סיפר לו שהסינים בנו סכר ענק כדי לאפשר יותר שטחי חקלאות

משה אבוטבול:  הסכר נבנה בצורה רשלנית וקרס, ו-100,000 סינים טבעו ומתו במים הרבים שפרצו

משה אבוטבול:  תגובת החפץ חיים הייתה כואבת מאוד, הוא הגיב שמידת הדין מתוחה מאוד

משה אבוטבול:  למרות שהוסבר לו שלא מדובר בכלל באזור המאוכלס ביהודים, הוא אמר שהקדוש ברוך הוא מעביר מסרים גם לנו, העם היהודי, להתחזקות רוחנית בעקבות אסונות קשים אלו

משה אבוטבול:  זה כאב לו אפילו יותר מהבעיות של שחיטה והדברים שהוצגו בפניו

אמיר אוחנה: לסיום

משה אבוטבול: אז מכאן אנו מברכים את ראש הממשלה ואת כל גופי העזר וההצלה שיצאו לפעול לחילוץ והצלת האזרחים שם, ברעידת האדמה, וגם במדינות שאינן בקשרים דיפלומטיים איתנו

משה אבוטבול:  ברכת רפואה שלמה לכל אלה שפצועים ונמצאים שם

אמיר אוחנה: תודה

משה אבוטבול: ומכאן נעביר קריאה לקדוש ברוך הוא: הבנו את המסר, ונפעל יחד למען אחדות העם, חיזוק המורשת היהודית וכסגולה נגד רעידת אדמה גם שמירה והקפדה על אותן המצוות התלויות בארץ - -     

אמיר אוחנה: תודה לחבר הכנסת משה אבוטבול

משה אבוטבול: - - שבגינן לצערנו יצאנו, עם ישראל, לגלות, ובעקבותיהן, אם ירצה השם, תגיע לנו הגאולה כמדינה יהודית

משה אבוטבול:  תודה רבה

אמיר אוחנה: תודה

אמיר אוחנה:  יעלה ויבוא חבר הכנסת ינון אזולאי, ואחריו – חבר הכנסת אחמד טיבי

ינון אזולאי: אדוני היושב-ראש, תודה רבה, חברי חבר הכנסת סגן השר משה אבוטבול, אני אשתדל להיצמד לדקה שלך

ינון אזולאי:  אבל אני רוצה באמת – כשאנחנו באים ומחזקים מדינות אחרות – קודם כול היום היה בישיבת ועדת הכספים דיון מאוד חשוב על הטבות המס בכלל ובמיוחד על הארכת תוקפו של חוק עכו בהטבות המס

ינון אזולאי:  לאחר מכן, תוך כדי הישיבה, ביקש שר האוצר ישיבה דחופה יחד עם ראשי הרשויות

ינון אזולאי:  ולכן אני רוצה להודות לו, כי באותו רגע גם הוחלט על הארכה של חוק עכו

ינון אזולאי:  אנחנו מודים לו על כך

ינון אזולאי:  חוק עכו יעזור גם לטבריה, גם לעכו, גם ליישובים מסביב

ינון אזולאי:       תודה רבה ליושב-ראש ועדת הכספים, הרב גפני, שכינס את הדיון החשוב; כמובן, ליושב-ראש הקואליציה, שאגב, מנהיג את הקואליציה בצורה חכמה, נבונה וביד רמה – יישר כוח לו; וכמובן, לחבר ועדת הכספים יוני מישרקי, שעושה עבודה טובה

ינון אזולאי:  תמשיך ככה, יש לך ממי ללמוד

ינון אזולאי:  תודה רבה

אמיר אוחנה: תודה לחבר הכנסת ינון אזולאי

אמיר אוחנה:  יעלה ויבוא חבר הכנסת אחמד טיבי, ואחריו – חבר הכנסת עופר כסיף

אמיר אוחנה:  בבקשה

אחמד טיבי: מכובדי היושב-ראש, לצד האירוע של אתמול, שבו הורד חבר הכנסת עופר כסיף בכוח מהדוכן כי הוא השתמש בביטוי הפרלמנטרי-פוליטי "מרי אזרחי", היום בוועדה לזכויות הילד יושב-ראש הוועדה דרש מחבר הכנסת עופר כסיף לא להשתמש במילה "כיבוש", אמר שזה אסור, ועצר אותו כאשר אמר "שטחים כבושים"

אחמד טיבי:       אני רוצה לבקש מהיושב-ראש לעדכן אותנו אם התקנון השתנה, אם זאת האווירה, או אם זה פשיזם לשמו

אמיר אוחנה: תודה לחבר הכנסת אחמד טיבי

אמיר אוחנה:  יעלה ויבוא חבר הכנסת עופר כסיף, ואחריו – חבר הכנסת סימון מושיאשוילי

עופר כסיף: כבוד היושב-ראש, אתמול נחצה עוד קו אדום במסגרת הקווים האדומים הרבים שנחצים בבית הזה בתקופה האחרונה

עופר כסיף:  הדוקטור בדימוס חבר הכנסת ניסים ואטורי הורה להוריד אותי בכוח מהדוכן כי לא מצאו חן בעיניו דברים שאמרתי

עופר כסיף:  אני מדגיש שכל הדברים שאני אמרתי הם במסגרת התקנון, אני מכיר היטב את התקנון

עופר כסיף:  אבל הוא הגדיל לעשות – לא רק שהוא הוריד אותי כי לא מצא חן בעיניו, ושימש כצנזור, אלא גם שיקר במצח נחושה כשהוא אמר שבתקנון אסור להגיד מה שאמרתי: מרי אזרחי או שהממשלה פשיסטית

עופר כסיף:  אז הדבר הזה, בהמשך למה שאמר חברי חבר הכנסת טיבי, מעיד על אווירה מסוכנת מאוד

עופר כסיף:  אנחנו אמורים להכיר את התקנון ולדעת שחופש הביטוי בכלל ושלנו כחברי כנסת בפרט, בבניין ומחוצה לו, לפי התקנון, הוא דבר שאסור לפגוע בו, בטח לא בקלות כזאת

עופר כסיף:  אם לא די בכך, הגדיל לעשות הדוקטור לשעבר, היום בריאיון ב"קול ברמה", ואמר או רמז שבקריאתי למרי אזרחי אני בעצם עודדתי או תמכתי במה שהוא מכנה מלחמת אחים ושימוש בנשק

עופר כסיף:  אז ידע נא הדוקטור לשעבר שמרי אזרחי, על פי הגדרה, הוא פעולה בלתי אלימה, ולכן כל הרמזים שלו הם שקריים או שפשוט מעידים על בורות

אמיר אוחנה: תודה רבה

אמיר אוחנה:  יעלה ויבוא חבר הכנסת סימון מושיאשוילי, ואחריו – חבר הכנסת יונתן מישרקי

סימון מושיאשוילי: אדוני היושב-ראש, מכובדיי כולם, אני מבקש להעלות לתודעה הציבורית עניין חשוב ביותר, אשר לכל אחד מאיתנו אפילו תפקיד מכריע בו

סימון מושיאשוילי:  כמובן, לכל אדם הרצון לחיות

סימון מושיאשוילי:  אני מאחל לכולנו אריכות, 120 שנה

סימון מושיאשוילי:  לאחר אותן שנים שהקדוש ברוך הוא מקציב לנו, כל איש ואישה רוצים לזכות להיפטר מהעולם בכבוד

סימון מושיאשוילי:  אנחנו רק התחלנו את שנת 2023 וכבר נמצאו 12 גופות במצב ריקבון

סימון מושיאשוילי:  הזכות להיפטר בכבוד לא ניתנה לאותם 12 אנשים

סימון מושיאשוילי:  לו כל אחד ואחת מאיתנו ישימו לב לשכן או לשכנה החיים בגפם, אותם שכן ושכנה שקשה להם לתפקד בכוחות עצמם בתפקוד יום-יומי, ייתכן שזה היה נחסך

סימון מושיאשוילי:  אז אני מבקש שנעלה את זה לסדר-היום

סימון מושיאשוילי:  אני מבקש מכולם שישימו לב – פשוט לשים לב לעשות חסד

סימון מושיאשוילי:  תודה לכולם

אמיר אוחנה: תודה לחבר הכנסת מושיאשוילי

אמיר אוחנה:  חבר הכנסת מישרקי, ואחריו – חבר הכנסת אבי מעוז

יונתן מישרקי: אדוני היושב-ראש, חברי הכנסת, גברתי השרה, הבוקר הלכתי לנחם את משפחתו של הקדוש שמעון מעטוף, השם ייקום דמו, הנרצח הרביעי מהפיגוע באלעד

יונתן מישרקי:  בביקור הניחומים הזה באתי לחזק ויצאתי מחוזק

יונתן מישרקי:  שמעתי על המנוח, שהיה מבוני הארץ, נלחם במלחמות ישראל והשתתף, בין היתר, בשחרור הכותל המערבי במלחמת ששת הימים בעת שירותו בצנחנים; איש ירא שמיים בעל אמונה חזקה ששם ה' היה שגור בפיו; צנוע ורגיש, אוהב אדם ומסביר פנים לבריות

יונתן מישרקי:       אבקש לנצל את זכות הדיבור שברשותי ולקרוא משנה לעילוי נשמת רבי שמעון בן רבי אברהם השם ייקום דמו: "אלו דברים שאין להם שיעור: הפאה, והביכורים, והראיון, וגמילות חסדים ותלמוד תורה

יונתן מישרקי:  אלו דברים שאדם אוכל פירותיהם בעולם הזה והקרן קיימת לו לעולם הבא: כיבוד אב ואם, וגמילות חסדים, והבאת שלום בין אדם לחברו, ותלמוד תורה כנגד כולם"

יונתן מישרקי:  תהא נשמתו צרורה בצרור החיים

יונתן מישרקי:  תודה

אמיר אוחנה: תודה רבה

אמיר אוחנה:  יעלה ויבוא חבר הכנסת אבי מעוז, ואחריו – חברת הכנסת לימור סון הר מלך

אבי מעוז: תודה, אדוני היושב-ראש

אבי מעוז:  נאום הנדסת תודעה מס' 76, והפעם על המונח "דמוקרטיה": מקורה של המילה "דמוקרטיה" הוא משתי מילים יווניות: דמוס – העם, קרטוס – שלטון

אבי מעוז:  בתמימותנו תמיד חשבנו שמשטר דמוקרטי הוא משטר שמתבסס על הכרעת הרוב של הציבור על ידי הצבעה ישירה על נושא או על ידי בחירה של נציגים של הציבור שמשמשים נציגיו בשלטון

אבי מעוז:  אבל מסתבר שבעיני אהרן ברק ועושי דברו בבית המשפט העליון במערכת המשפט, באקדמיה ובתקשורת דמוקרטיה כזאת, שטובה למדינות רבות, היא לא מספיק טובה עבורנו

אבי מעוז:  דמוקרטיה, לשיטתם, היא שלטונן של האליטות הנאורות שאמורות להציל את המדינה מהעם החשוך והפרימיטיבי

אבי מעוז:  מדינת ישראל היא מדינה יהודית בעלת שיטת משטר דמוקרטי, וכך תישאר

אבי מעוז:  אני ממליץ לאזרחי ישראל לא להיגרר אחרי ההסתה, שמנסה להטביע את הספינה כולה רק בגלל ההפסד בבחירות

אבי מעוז:  תודה

אמיר אוחנה: תודה לחבר הכנסת אבי מעוז

אמיר אוחנה:  חברת הכנסת לימור סון הר מלך, ואחריה – חברת הכנסת עאידה תומא סלימאן

לימור סון הר-מלך: אדוני היושב-ראש, כנסת נכבדה, קול המושתקים מס' 10: במוצאי שבת האחרונה נסע מתן ישראל, תושב היישוב עלי, יחד עם משפחתו בחזרה לביתו שביישוב

לימור סון הר-מלך:  באחד העיקולים החשוכים בדרך ארבו להם מחבלים, שרגמו את רכבם מטווח אפס

לימור סון הר-מלך:  מספר סלעים פגעו ברכב והסבו לו נזק רב

לימור סון הר-מלך:  רק לחיצה מהירה של הנהג על דוושת הגז ורחמי שמיים מרובים מנעו נפגעים בגוף ובנפש

לימור סון הר-מלך:       לצערי, הסיפור הזה אינו מקרה חריג

לימור סון הר-מלך:  זוהי שגרת חייהם המדממת והמושתקת של תושבי יהודה ושומרון זה חודשים רבים

לימור סון הר-מלך:  רק בשבוע שעבר שוחחתי עם תושבת אחד היישובים בבנימין שסיפרה לי בתסכול: אנחנו עשר משפחות ברחוב, שלוש כבר חטפו אבנים בכביש בחודשים האחרונים

לימור סון הר-מלך:  אנחנו נוטים לרוב לדחוק את הפיגועים הללו הצידה מסדר-היום לטובת אירועים סוערים אחרים, מה שגורם לכך שהפיגועים הללו לא מדווחים, וכתוצאה מכך – גם אינם מטופלים בחומרה

לימור סון הר-מלך:  לשגרה המדממת הזאת יש מחיר, והיא גובה קורבנות בגוף ובנפש

לימור סון הר-מלך:       נוסף לפיגוע האבנים הזה, חשף כתב חדשות 14 הלל ביטון רוזן כי בשבוע שחלף התרחשו לא פחות מ-98 פיגועי אבנים, 14 פיגועי ירי ו-10 פיגועים של השלכת בקבוקי תבערה

לימור סון הר-מלך:  עם המציאות הזאת אסור לנו להשלים, חבריי חברי הכנסת, ומחובתנו כנבחרי ציבור לשים סוף לטרור הזה

לימור סון הר-מלך:  לשם כך נבחרנו, ועלינו לעמוד במשימה

אמיר אוחנה: תודה, גברתי

אמיר אוחנה:  חברת הכנסת עאידה תומא סלימאן, בבקשה

עאידה תומא סלימאן: כבוד היושב-ראש, כנסת נכבדה, ברצוני להתייחס למחזה העלוב והמביש, בעיניי, שהתפתח היום לפנות בוקר, בשעה 3:30, כאשר סגן היושב-ראש שניהל את הישיבה חבר הכנסת ואטורי הוריד את חברי חבר הכנסת עופר כסיף מהדוכן בלי סמכות, דרך זה שהוא דורס בגסות את תקנון הכנסת ואת חופש הביטוי ואת הזכות שלנו כחברי כנסת לייצג את הציבור שלנו ולתאר את המציאות הפוליטית ולנהל סביבה דיון בטרמינולוגיה שלנו ובהבנה שלנו את המציאות הפוליטית הזאת

עאידה תומא סלימאן:  כנראה מישהו לא הסביר לחבר הכנסת ואטורי את תפקידו כסגן יושב-ראש

עאידה תומא סלימאן:  אם זה בגלל שהוא לא הבין את תפקידו וסמכותו או אם זה בגלל הבנתו שהוא הצנזור הראשי שיכול להכתיב לנו את המילים שאנחנו מדברים בהן – בשני המקרים הדבר לא מקובל

עאידה תומא סלימאן:  הוא פוגע בזכות הדיבור ובזכות שלנו כחברי כנסת

עאידה תומא סלימאן:       אני חייבת רק להוסיף משפט אחד, כבוד היושב-ראש

אמיר אוחנה: לסיום, בבקשה

עאידה תומא סלימאן: גם יושב-ראש הוועדה לזכויות הילד התייחס היום לטרמינולוגיה וביקש שלא להשתמש במילה "כיבוש" או "שטח כבוש"

עאידה תומא סלימאן:  זה קורה גם במליאה

עאידה תומא סלימאן:  הגיע הזמן להבין שאנחנו פה כדי לדבר פוליטיקה וכדי לדון בדעות השונות שיש לנו

אמיר אוחנה: תודה, גברתי

אמיר אוחנה:       הודעה ליושב-ראש ועדת הכנסת, בבקשה

אמיר אוחנה: [רשומות (הצעות חוק, חוב' מ/1598)

אמיר אוחנה: ] 

אמיר אוחנה: הנושא הבא על סדר-היום: הצעת חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי) (תיקון מס' 8), התשפ"ג–2023, בקריאה הראשונה

אמיר אוחנה:  תציג את הצעת החוק השרה עידית סילמן בשם שר המשפטים, בבקשה, לרשותך עשר דקות, גברתי

עידית סילמן: מחילה על האיחור – גשמי ברכה

עידית סילמן:  זכינו

עידית סילמן:       הצעת חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי) (תיקון מס' 8), התשפ"ג–2023

עידית סילמן:  אדוני היושב-ראש, כנסת נכבדה, זה כמה שנים פועלת מדינת ישראל להצטרפות לתוכנית הפטור מאשרות של ממשלת ארצות הברית אשר מאפשרת כניסה לארצות הברית בלא הנפקת אשרה

עידית סילמן:  לפי החוק הפדרלי בארצות הברית, אחד התנאים להצטרפות מדינה לתוכנית היא חתימה על הסדר להגברת שיתוף המידע בין המדינה המצטרפת לבין ארצות הברית בנושא איומים על הביטחון ורווחת הציבור בארצות הברית

עידית סילמן:  תנאי זה מתוסף לשורה של דרישות נוספות שארצות הברית מציבה למדינות המבקשות להצטרף לתכנית הפטור מאשרות

עידית סילמן: לאחר משא ומתן לכריתת ההסדרים האמורים, נחתמו ביום כ"ט באדר א' התשפ"ב וביום ח' בתמוז התשפ"ב שני ההסדרים: ההסדר הראשון נועד לחזק את שיתוף הפעולה בין המדינות במטרה לחזק את ביטחון הגבולות בהקשרים של הגירה על רקע מעורבות בפשיעה חמורה ובטרור; השני נועד להסדיר שיתוף פעולה בין גורמי אכיפת חוק בשתי המדינות, שבמסגרתו יועבר מידע פלילי ומידע ביומטרי בין הצדדים בנוגע לאנשים אשר הועמדו לדין או הורשעו בעבירות חמורות במטרה למנוע פשיעה חמורה, לרבות טרור

עידית סילמן:  ההסדרים קובעים מנגנון חילופי מידע סדור בין הצדדים על בסיס שאילתות והשוואת טביעות אצבעות ביומטריות המצויות בידי צד להסדרים אל מול מאגרים מדינתיים של הצד האחר

עידית סילמן:  יישומם של חלק מן התנאים שעל מדינת ישראל לקיים במסגרת ההסדרים, הכוללים ביצוע פעולות במאגר טביעות האצבע המשטרתי והעברת מידע מהמאגר, כמו גם תנאים שעניינם העברת מידע מהמרשם הפלילי הנוגע לאזרחי ישראל וכן מתן נגישות למידע לרשויות נוספות בארצות הברית שפרטיהן אינם ידועים מראש, אינו אפשרי לפי החוק בניסוחו הקיים

עידית סילמן: על פי המוצע, מנגנון חילופי המידע יהיה בן כמה שלבים, כפי שאפרט להלן: בשלב הראשון ה-FBI או המשרד לביטחון המולדת של ארצות הברית Department of Home Land Security –  – יוכלו להזין טביעות אצבעות המצויות בידו למערכת ממוחשבת ייעודית לשם השוואתן לנתוני טביעות אצבעות המצויים במאגר נתוני הזיהוי של משטרת ישראל המנוהל לפי חוק החיפוש בגוף

עידית סילמן:  הזנת השאילתה אפשרית רק למטרות המנויות בהסדרים ובכפוף לרשימת עבירות המנויות בהם

עידית סילמן:  תנאי נוסף להזנה כאמור הוא שהמידע מבוקש בעבור גוף שהוגדר בהסדרים ככזה שזכאי לקבלו

עידית סילמן: בשלב השלישי, אם התקבלה תוצאה חיובית לשאילתה המשולבת, יועברו פרטי הזיהוי של האדם שאליו משויכת טביעת האצבע לגורם ששלח את השאילתה

עידית סילמן:  מכוח ההסכם לשיתוף פעולה בין גורמי אכיפת חוק, יוכל ה-FBI אף לבקש את העברת טביעת האצבע המצויה במאגר המשטרתי לצורך אימות ההתאמה בין הטביעה שבישראל לזו שבידי ה-FBI

עידית סילמן:  העברה זו תתבצע באופן שאינו אוטומטי ותהיה כפופה לבחינה ואישור של קצין משטרה בכיר

עידית סילמן:  משאומתה ההתאמה יועברו ל-FBI, אם ביקש זאת, פרטי זיהוי של האדם שאליו משויכת טביעת האצבעות

עידית סילמן: לא למותר לציין שהאפשרות לביצוע שאילתות כמתואר לעיל שמורה על פי ההסדרים גם לישראל במאגרים של ממשלת ארצות הברית

עידית סילמן: כפי שציינתי בראשית דבריי, ההסדרים נחתמו בהתאם להחלטת הדרג המדיני, והצעת החוק נועדה לאפשר את מימוש ההסדרים ומתן הפטור מאשרות כניסה לארצות הברית

אוריאל בוסו: תודה רבה לשרה להגנת הסביבה, השרה עידית סילמן

אוריאל בוסו:       ובכן, רבותיי חברי הכנסת, אנחנו נעבור לרשימת הדוברים בדיון האישי: הדובר הראשון, חבר הכנסת זאב אלקין – אינו נוכח; חבר הכנסת רון כץ – אינו נוכח; חבר הכנסת ולדימיר בליאק – אינו נוכח; חבר הכנסת יואב סגלוביץ' – אינו נוכח; חבר הכנסת רם בן ברק – אינו נוכח; חברת הכנסת אימאן ח'טיב יאסין – אינה נוכחת; חברת הכנסת עאידה תומא סלימאן – אינה נוכחת; חברת הכנסת מירב בן ארי – אינה נוכחת; חבר הכנסת מיכאל מרדכי ביטון – אינו נוכח; חבר הכנסת יאסר חוג'יראת – אינו נוכח; חבר הכנסת ואליד אלהואשלה – אינו נוכח; חברת הכנסת דבי ביטון – אינה נוכחת; חבר הכנסת מתן כהנא – אינו נוכח; חבר הכנסת משה גפני – אינו נוכח; חבר הכנסת אלעזר שטרן – אינו נוכח; חבר הכנסת גדעון סער – אינו נוכח; חבר הכנסת גדי איזנקוט – אינו נוכח; חברת הכנסת מירב כהן – אינה נוכחת; חברת הכנסת יסמין פרידמן – אינה נוכחת; חבר הכנסת עופר כסיף – אינו נוכח; חבר הכנסת מאיר כהן – אינו נוכח; חברת הכנסת מטי צרפתי הרכבי – אינה נוכחת; חבר הכנסת יוראי להב הרצנו – אינו נוכח; חבר הכנסת חמד עמאר – אינו נוכח; חבר הכנסת אחמד טיבי – אינו נוכח; חבר הכנסת יוסף עטאונה – אינו נוכח; חבר הכנסת גלעד קריב – אינו נוכח; חבר הכנסת חילי טרופר – אינו נוכח; חבר הכנסת שלמה קרעי – אינו נוכח; חברת הכנסת שרן מרים השכל – אינה נוכחת; חברת הכנסת טלי גוטליב – אינה נוכחת; חברת הכנסת טטיאנה מזרסקי – אינה נוכחת; חברת הכנסת נעמה לזימי – אינה נוכחת; חבר הכנסת איימן עודה – אינו נוכח; חבר הכנסת יוסף טייב – מוותר; חברת הכנסת יוליה מלינובסקי – אינה נוכחת; חבר הכנסת דוד אמסלם – אינו נוכח; חבר הכנסת עידן רול – אינו נוכח; חבר הכנסת דן אילוז – אינו נוכח; חברת הכנסת יפעת שאשא ביטון – אינה נוכחת; חברת הכנסת שרון ניר – אינה נוכחת; חבר הכנסת ינון אזולאי – מוותר; חבר הכנסת אריאל קלנר – אינו נוכח; חבר הכנסת נאור שירי – אינו נוכח; חברת הכנסת קארין אלהרר – אינה נוכחת; חבר הכנסת סימון דוידסון – אינו נוכח; חבר הכנסת מנסור עבאס – אינו נוכח; חבר הכנסת יבגני סובה – אינו נוכח; חבר הכנסת אלון שוסטר – אינו נוכח; חברת הכנסת אורנה ברביבאי – אינה נוכחת; חבר הכנסת דני דנון – אינו נוכח; חברת הכנסת אפרת רייטן מרום – אינה נוכחת; חבר הכנסת יצחק פינדרוס – אינו נוכח; חבר הכנסת משה טור פז – אינו נוכח; חברת הכנסת אורית פרקש הכהן – אינה נוכחת

אוריאל בוסו:       אם כך, הסתיים לו סדר הדוברים

אוריאל בוסו:  האם השרה עולה לסכם או שנעבור להצבעה? נעבור להצבעה

אוריאל בוסו:       אם כן, ההצבעה תהיה אלקטרונית

אוריאל בוסו:  רבותיי חברי הכנסת, הצבעה

אוריאל בוסו: בעד ההצעה להעביר את הצעת החוק לוועדה – 9 

אוריאל בוסו: נמנעים – אין   

אוריאל בוסו: אם כן, רבותיי חברי הכנסת: תשעה בעד, אחד נוכח, בתוספת קולו של - - -      

משה אבוטבול:  - - -      

אוריאל בוסו: אתה היית במליאה?      

משה אבוטבול: לפרוטוקול - - -      

אוריאל בוסו: לפרוטוקול

אוריאל בוסו:  זה לא משנה את – לפרוטוקול אנחנו נוסיף את קולך, קולו של חבר הכנסת משה אבוטבול

אוריאל בוסו:  אני קובע שהצעת חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי) התקבלה בקריאה הראשונה, ותעבור לוועדת החוקה, חוק ומשפט, להכנתה לקריאה שנייה ושלישית

אוריאל בוסו: אם כן, רבותיי חברי הכנסת, הודעה ליו"ר ועדת הכנסת, יושב-ראש הקואליציה, חבר הכנסת אופיר כץ – אם אתה מעוניין, בבקשה

): תודה

):  אדוני היושב-ראש, גברתי השרה, חברי הכנסת, אבקש להחליף בוועדת הכנסת את חבר הכנסת אברהם בצלאל ולמנות במקומו את חבר הכנסת משה ארבל, וכן למנות כממלא מקום את חבר הכנסת ארז מלול וכן את יוני מישרקי כממלא מקום; בוועדת כלכלה – במקום חבר הכנסת אוריאל בוסו, למנות את חבר הכנסת סימון מושיאשוילי; בוועדת חוקה – במקום חבר הכנסת אברהם בצלאל, למנות את חבר הכנסת ארז מלול

):  זו הייתה ההודעה

): [מס' כ/945; דברי הכנסת, חוב' י"ב, ישיבה 36; נספחות] 

אוריאל בוסו: הנושא הבא על סדר-היום: הצעת חוק לעניין ועדות הכנסת (תיקוני חקיקה והוראת שעה), התשפ"ג–2023

אוריאל בוסו:  אני מבקש מיושב-ראש ועדת הכנסת להישאר על הדוכן ולהציג את הנושא, חבר הכנסת אופיר כץ, בבקשה

):  תודה רבה

):  אדוני היושב-ראש, הצעת החוק המונחת בפניכם מטעם ועדת הכנסת נועדה להשלים את תיקון התקנון שאישרה הכנסת ביום 1 בפברואר 2023

):  תיקון התקנון הקים שלוש ועדות קבועות חדשות והעביר תחומי עניין בין ועדות נוספות

):  לפי התקנון המתוקן, כעת יש להתאים לסמכויות הוועדות גם הוראות שקבועות בחקיקה ראשית ומעניקות סמכויות ותפקידים לוועדות מסוימות, בעיקר אישור חקיקת משנה וקבלת דיווחים

):      יצוין כי בכנסת העשרים-וארבע הוקמו כהוראת שעה שלוש ועדות חדשות ובהתאמה נחקק גם אז חוק לעניין ועדות הכנסת, שהסדיר את העברת הסמכויות והתפקידים, בדומה למוצע בהצעת חוק זו

):  אותה חקיקה הייתה הוראת שעה שפקעה, וכעת מוצע כי התיקונים ברובם יהיו תיקוני קבע

):      הצעת החוק כוללת ארבעה פרקים: פרק א', עניינו העברת סמכויות לוועדת הבריאות, בעיקר סמכויות שהיו מסורות קודם לוועדת העבודה, הרווחה והבריאות; פרק ב' מתקן חוקים המפרטים סמכויות ביחס לתחומים שהועברו לוועדת הפנים והגנת הסביבה, בעיקר תחום הבינוי והשיכון, תחומי המקרקעין והשכירות ותחום המחזור; פרק ג', עניינו העברת סמכויות לוועדה לביטחון לאומי, בעיקר סמכויות שהיו מסורות קודם לוועדת הפנים או לוועדת החוקה; פרק ד' הוא הוראת שעה לכנסת העשרים-וחמש

):       בסימן ב' מוצע לקבוע כי הוועדה המוסמכת לעניין חוק הרבנות הראשית לישראל וחוק איסור הונאה בכשרות היא ועדת החוקה במקום ועדת הפנים

):  בסימן ג', כתיקון משלים לתיקון תקנון הכנסת, שלפיו תחום תשתיות בעלות חשיבות לאומית מיוחדת ובכלל זה המטרו יהיה בתחום ענייניה של ועדת הפנים והגנת הסביבה, מוצע לתקן את חוק הרכבת התחתית, מטרו

):      להצעת החוק לא הוגשו הסתייגויות, ולפיכך אבקש מהכנסת לאשר אותה בנוסח שאישרה ועדת הכנסת, בקריאה השנייה והשלישית

):  תודה

אוריאל בוסו: תודה רבה ליושב-ראש ועדת הכנסת, חבר הכנסת אופיר כץ

אוריאל בוסו:       אם כן, כפי שנאמר, להצעת החוק לא הוגשו הסתייגויות, אך התקבלו בקשות לרשות דיבור

אוריאל בוסו:  הדובר הראשון, חבר הכנסת אביגדור ליברמן – אינו נוכח; חבר הכנסת עודד פורר – אינו נוכח; חבר הכנסת יבגני סובה – אינו נוכח; חברת הכנסת שרון ניר – אינה נוכחת; חברת הכנסת יוליה מלינובסקי – אינה נוכחת

אוריאל בוסו:  חבר הכנסת חמד עמאר, בבקשה

אוריאל בוסו:  חמש דקות לרשותך, אדוני

חמד עמאר: אדוני היושב-ראש, חבריי חברי הכנסת, כבוד השרה, אתמול - - -     

אוריאל בוסו: עליזה? עליזה? חברת הכנסת בראשי, את מפריעה

אוריאל בוסו:  אין בעיה, אבל את קצת מפריעה

אוריאל בוסו:  בבקשה

חמד עמאר: אדוני היושב-ראש, אתמול התעוררנו – תשמע, אני שומע אותם עד כאן

אוריאל בוסו: חברים, חברים

אוריאל בוסו:  חבר הכנסת כץ, מי שנמצא כאן, זה מאוד מפריע, אז אולי שם מאחור

אוריאל בוסו:  זה מפריע להם

ינון אזולאי: אנחנו יודעים שאנחנו מפריעים בעצם קיומנו - - -     

אוריאל בוסו: לא, לא, חס וחלילה, נוכחותכם חשובה, בכובעך כיושב-ראש ועדת האתיקה – בכלל

חמד עמאר: אדוני היושב-ראש, אתמול התעוררנו ושמענו על האסון הכבד שפקד את טורקיה וסוריה

חמד עמאר:  קודם כול, אני רוצה לשלוח את תנחומיי לעם הטורקי, לעם הסורי, ואני חושב שכמדינת ישראל זו נורת אזהרה בשבילנו, כי אנחנו כמדינה לא ערוכים לאסון בגודל כזה

חמד עמאר:  שר הביטחון לשעבר אביגדור ליברמן אישר בהיותו שר הביטחון תוכנית מיגון הצפון בתקציב של 5 מיליארד שקל, וכשיצא מהממשלה, עצרו את התוכנית

חמד עמאר:  אבל הוא חזר כשר האוצר ואישר את התוכנית

חמד עמאר:       אני קודם כול מאמין ומקווה ששר האוצר וגם ראש הממשלה וגם שר הביטחון לא יעצרו את התוכנית הזאת, כי חיזוק מבנים במדינת ישראל הוא דבר מאוד מאוד חשוב, אמרתי – אנחנו לא ערוכים לאסון בגודל הזה

חמד עמאר:       מכאן אני קורא לראש הממשלה ולכל הממשלה: מה שקרה בטורקיה ומה שקרה בסוריה יכול לקרות אצלנו, ואסור שניתפס לא מוכנים

חמד עמאר:  האחריות היא על ממשלת ישראל

חמד עמאר:  הם יושבים על ההגה של ההנהגה של המדינה, הם צריכים לדאוג לאזרחי המדינה עכשיו, והם צריכים לעשות הכול על מנת שנהיה ערוכים ומוכנים לכל אסון שיפקוד את המדינה

חמד עמאר:  תודה רבה

אוריאל בוסו: תודה רבה לחבר הכנסת חמד עמאר

אוריאל בוסו:  חבר הכנסת יאיר לפיד – אינו נוכח; חברת הכנסת אורנה ברביבאי – אינה נוכחת; חבר הכנסת מאיר כהן – אינו נוכח; חברת הכנסת קארין אלהרר – אינה נוכחת; חברת הכנסת מירב כהן – אינה נוכחת; חבר הכנסת אלעזר שטרן – אינו נוכח

אוריאל בוסו:  חבר הכנסת מיקי לוי, בבקשה

אוריאל בוסו:  חמש דקות לרשותך, אדוני

מיקי לוי: אדוני היושב-בראש, אני אמשיך את דבריו של השר במשרד האוצר לשעבר בנושא רעידות אדמה

מיקי לוי:  באופן מקרי לפני כעשרה ימים, בהיעדר ועדות הכנסת במשך שנה וחצי, נאלצתי לעשות סדר עדיפויות באותן ביקורות שעשה מבקר המדינה לאורך שנה וחצי ולקבוע סדר עדיפויות – במה לדון ובמה לא לדון, כי אני לא אספיק לעשות את כולם

מיקי לוי:  בין יתר הדברים בחרתי את הדיון בנושא ערים מעורבות, כל האירועים הקשים בערים מעורבות, מתוך דאגה מה יקרה והיה אם

מיקי לוי:  אבל מה לעשות, השר בן גביר נתן הוראה למפכ"ל לא להגיע, לא בסמכות, לא ברשות, בניגוד לחוקי הכנסת

מיקי לוי:  שלחתי זימון נוסף - - -     

חמד עמאר: לוועדת הביקורת יש סמכות לזמן כל אחד - - -     

מיקי לוי: אני אמרתי שאני נמנע מלהוציא למפכ"ל צו הבאה

מיקי לוי:  מי שלא יודע, לוועדת הביקורת בכנסת ישראל יש את הסמכות שאין לאף ועדה בכנסת, להוציא צו הבאה

מיקי לוי:  אני נמנע מלעשות את זה, אבל לא אהסס אם אצטרך

מיקי לוי:  מתוך כבוד למפכ"ל ולמדים שהוא לובש לא עשיתי זאת

מיקי לוי:  הוצאתי זימון נוסף, והזימון הנוסף עם שתי אפשרויות: לעוד חודש – היום ביקשתי להוציא תזכורת לזימון, כי הוועדה לא קיבלה, ואם הפעם אני לא אקבל תשובות חד-משמעיות, לא תישאר בידי ברירה ואז נראה מה יקרה

מיקי לוי:       וזה יהיה חבל מאוד

מיקי לוי:  30 שנה לא הוציאו צו, או 20 שנה לא הוציאו צו

מיקי לוי:  הצו האחרון שהוצא היה לפני 20 שנה

מיקי לוי:  לא הייתי רוצה לנקוט צעד קיצוני כזה

מיקי לוי:  זה לא ראוי, זה לא מכבד, לא מכבד את הכנסת ולא מכבד את המוזמנים עצמם

מיקי לוי:  זה היה כבדרך אגב לוועדה לביקורת המדינה בנושא הדיון בערים מעורבות, אחת הביקורות הכי קשות שהונחה על ידי מבקר המדינה בשנים האחרונות על שולחנה של הכנסת, על שולחנה של הוועדה לביקורת מדינה, והיה ראוי שאנחנו נדון בזה

מיקי לוי: עד 1980 יש 600,000 מבנים במדינת ישראל שהנושא הזה לא חל עליהם

מיקי לוי:  לא יודעים אם הם מחוזקים או לא

מיקי לוי:  נבדקו 23 רשויות מתוך הקיימות, ונמצאו 4,860 מבנים בסכנת התמוטטות כבר עכשיו, ללא שום רעידת אדמה, ורק ב-23 רשויות

מיקי לוי:  אני בודק את משרד הפנים, משרד האוצר, את משרד השיכון, משרד ראש הממשלה ושואל: מה עשיתם? כלום

מיקי לוי:  האם משרד ראש הממשלה תכנן – ולא מעניין אותי איזו ממשלה זו, שלא תהיה אי-הבנה, מעניינים אותי אזרחי מדינת ישראל – האם משרד ראש ממשלה כזה או אחר, זה לא חשוב, ישב ועמל כדי לתכלל את כל המשרדים האחרים? לא

מיקי לוי:  האם נעשה משהו? לא

מיקי לוי:  השלטון המרכזי, אנחנו, מדינת ישראל, גלגלנו את זה על הרשויות כמו בכל דבר: אתם תעשו חינוך, אתם תעשו הסעות, אתם תעשו ניקיון – אתם תעשו הכול

מיקי לוי: לכן שאלתי למה אין כסף – תן לי חצי דקה, כי זה נורא חשוב – אמרו שאין תקציב

מיקי לוי:  חייבתי את משרד ראש הממשלה לעשות עבודת מטה, כולל משרד האוצר, לשים כמה עשרות מיליוני שקלים ולהלוות לאותם תושבים שידם אינה משגת

מיקי לוי:  ואמרו: הכיצד? הרי הם לא יחזירו את הכסף

מיקי לוי:  אמרתי: בסדר, בואו נחשוב יחד

מיקי לוי:  ואז אמרתי: אתם יודעים מה? כמו שכשאני לוקח משכנתה, אתם רושמים הערת אזהרה בטאבו לטובת הבנק, נרשום הערת אזהרה בטאבו לטובת מדינת ישראל

מיקי לוי:  כשהבית יימכר, רק אז יוחזר כולל הצמדה

מיקי לוי:  למדינת ישראל זה לא הרבה כסף, אבל חס וחלילה  –בשבוע הבא  אני ממשיך במעקב אחרי דוח נוסף – חס וחלילה, אם יקרה פה אסון, יהיה פה אסון ברמה לאומית, ויפה שעה אחת קודם לטפל בזה

מיקי לוי:  תודה רבה

אוריאל בוסו: תודה רבה לחבר הכנסת מיקי לוי, יושב-ראש הוועדה לביקורת המדינה

אוריאל בוסו:      חברת הכנסת מירב בן ארי – אינה נוכחת; חבר הכנסת רם בן ברק – אינו נוכח; חבר הכנסת יואב סגלוביץ' –  אינו נוכח; חבר הכנסת בועז טופורובסקי – אינו נוכח, רפואה שלמה; חברת הכנסת מיכל שיר סגמן – אינה נוכחת; חבר הכנסת עידן רול – אינו נוכח; חבר הכנסת יוראי להב הרצנו – אינו נוכח; חבר הכנסת ולדימיר בליאק –אינו נוכח; חבר הכנסת רון כץ – אינו נוכח; חברת הכנסת מתי צרפתי הרכבי – אף היא אינה נוכחת; חברת הכנסת טטיאנה מזרסקי – אינה נוכחת; חברת הכנסת יסמין פרידמן – אינה נוכחת; חברת הכנסת דבי ביטון – אינה נוכחת; חבר הכנסת משה טור פז – אינו נוכח; חבר הכנסת סימון דוידסון – אינו נוכח; חבר הכנסת נאור שירי – אינו נוכח; חברת הכנסת שלי מירון – אינה נוכחת; חבר הכנסת מנסור עבאס – אינו נוכח; חבר הכנסת ווליד טאהא – אינו נוכח; חבר הכנסת ואליד אלהואשלה – אינו נוכח; חברת הכנסת אימאן ח'טיב יאסין –אינה נוכחת; חבר הכנסת יאסר חוג'יראת – אינו נוכח

אוריאל בוסו:      אם כן, רבותיי חברי הכנסת, אני מזמין את יושב-ראש ועדת הכנסת לסכם את הדיון, אם הוא רוצה

אוריאל בוסו:  לא מסכם את הדיון

אוריאל בוסו:  אם כך, רבותיי חברי הכנסת, נעבור להצבעה – הצבעה בקריאה השנייה והשלישית

אוריאל בוסו:  אז קודם כול, להצעת החוק לא הוגשו הסתייגויות, אז אנחנו עוברים להצבעה בקריאה השנייה – הצבעה

אוריאל בוסו: בעד סעיפים 1–93 – 10 

אוריאל בוסו: נמנעים – אין  

אוריאל בוסו: אם כן, רבותיי חברי הכנסת, עשרה בעד, אין מתנגדים, אין נמנעים

אוריאל בוסו:  אני קובע שההצעה התקבלה בקריאה השנייה

אוריאל בוסו:       נעבור להצבעה בקריאה השלישית

אוריאל בוסו:  הצבעה

אוריאל בוסו: בעד החוק – 9 

אוריאל בוסו: נמנעים – אין 

אוריאל בוסו: תשעה בעד, אין מתנגדים, אין נמנעים

אוריאל בוסו:  אני קובע שהצעת חוק לעניין ועדות הכנסת (תיקוני חקיקה והוראת שעה), התשפ"ג–2023, התקבלה בקריאה השנייה והשלישית, והיא תיכנס לספר החוקים

אוריאל בוסו:      כן, רבותיי חברי הכנסת, תם סדר-היום

אוריאל בוסו:  הישיבה הבאה תתקיים מחר, יום רביעי, י"ז בשבט התשפ"ג, 8 בפברואר 2023, בשעה 11:00

אוריאל בוסו:  ישיבה זו נעולה